

Tomgangsregulativ for Vordingborg Kommune

I medfør af § 18 i Miljø- og Fødevareministeriets bekendtgørelse nr. 844 af 23. juni 2017 om miljøregulering af visse aktiviteter, har Vordingborg Kommunalbestyrelse fastsat følgende bestemmelser for Vordingborg Kommune:

1. Formål
Regulativets formål er at begrænse motordrevne køretøjers tomgangsdrift.

2. Anvendelse
Regulativet er gældende på kommunale veje, erhvervsområderne på Masnedø samt Klintholm og Vordingborg Havn.

3. Bestemmelser
Motoren i et holdende motorkøretøj må højst være i gang 1 minut.

Stk. 2. Bestemmelserne i stk. 1 finder dog ikke anvendelse i følgende tilfælde:

* 1. For motorkøretøjer der befinder sig i trafikkø
	2. Så længe det af hensyn til køretøjets anvendelse, efter dets funktion, er nødvendigt at udnytte motorens trækkraft til eksempelvis af- og pålæsning, samt at holde køling ved af- og pålæsning, til komprimering af affald ved tilvejebringelse af lufttryk eller lignende
	3. For udrykningskøretøjer i drift
	4. For den motoranvendelse, som er påkrævet i forbindelse med reparation og justering af motor

4. Overtrædelse
Overtrædelse af bestemmelserne i punkt 3 straffes med bøde. Bødeforlægget er 1.000 kr. Sagerne behandles som politisager.

5. Ikrafttrædelse
Dette regulativ er trådt i kraft den 24.06.2020.

Kommunalbestyrelsen